Okresná prokuratúra Martin 
Vajanského nám. 1, 036 80 Martin 1 	

Sp. zn. : 2 Pv 519/14/5506	Martin, 22.12.2014
EEČ : 2-40-338-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Martin
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
obvinený ako otec detí XXXXX, nar. XXXXX, a XXXXX, nar. XXXXX, ku ktorým má vyživovaciu povinnosť vyplývajúcu zo zákona č. 36/2005 Z. z. o rodine v znesení neskorších predpisov a určenú  rozsudkom  Okresného súdu Martin  XXXXX  z 20. 09. 2013 právoplatným 13. 11. 2013, bol  zaviazaný prispievať na výživu syna XXXXX 80,--Eur, a syna XXXXX 70,--Eur mesačne, vopred, vždy do každého 20-teho d¨ľa v mesiaci k rukám matky XXXXX, rod. XXXXX, nar. XXXXX, ktorej boli deti zverené do výchovy a opatery, pričom túto povinnosť si neplnil pravidelne a v určenej výške, za mesiace február roku 2014 až október roku 2014,  čím  dlhuje na výživnom najmenej  1.350,--Eur, k rukám matky, pričom v sledovanom období mal príjem plynúci mu zo zamestnania, 

lebo zanikla trestnosť činu

Odôvodnenie:
	Poverený príslušník Obvodného oddelenia PZ Martin - východ OR PZ Martin d¨ľa 29. 10. 2014 uznesením ČVS:ORP-XXXXX podľa § 206 ods. 1 Tr. por. vzniesol obvinenie XXXXX, nar. XXXXX, pre prečin zanedbania povinnej výživy podľa § 207 ods. 1 Tr. zák.,  na tom skutkovom základe, ako je uvedené vo výrokovej časti tohto uznesenia.  

	Obvinený sa ku skutku kladenému mu za vinu, parciálne priznal priznal, pričom tiež vypovedal, že 12. 12. 2014 v hotovosti k rukám XXXXX, nar. XXXXX  výživné vo výške 1350,--Eur. 

	Svedkyňa XXXXX k veci 15. 12. 2013 vypovedala, že obvinený jej dňa 12. 12. 2014 v hotovosti uhradil výživné vo výške 1350,--Eur.  V sledovanom období deti núdzou netrpeli. 

	Obvinený preukázateľne uhradil k rukám oprávnenej finančnú hotovosť vo výške v celom rozsahu nepochybne pokrývajúcej zameškané výživné.    

	Podľa § 86 písm. a/ Tr. zák. o účinnej ľútosti, trestnosť zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	S poukazom na toto ustanovenie Trestného zákona XXXXX si splnil svoju povinnosť dodatočne a trestný čin nemal trvalo nepriaznivé následky, preto som rozhodol tak, ako je uvedené vo výrokovej časti tohto uznesenia a trestné stíhanie som zastavil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Ťažiar
prokurátor